OpenLLM-France/wikimedia huggingface dataset:
# GNK Dinamo Zagreb

NK Dinamo Zagreb Kroaziako futbol talde bat da, Zagreb hirikoa. 1945ean sortu zen garai hartan Zagerben zeuden hiru kluben (HAŠK, Građanski eta Concordia) batasunarekin. Građanskiren kolore urdina hartu zuen eta HAŠKen estadioan jokatu zuen.

## Izena

Kroaziaren independentziarekin batera bertako liga eta kopa jokatzen hasi ziren. Dinamok orduan izen komunista alde batera utzi eta hasierako HAŠK-Građanski izena hartu zuen eta 1993an berriz aldatu zuen Kroazia Zagreb izen abertzaleagora. 2000 urtean Dinamo izena berreskuratu zuen.

## Historia

Jugoslaviako Errepublika Federal Sozialistaren garaian talde indartsua izan zen eta Belgradeko Izar Gorriarekin jokatzen zituen partidak gogoangarriak ziren. 4 liga eta 7 kopa irabazteaz gain 1966an Feria Kopa, UEFAren aurrekaria zena, irabazi zuen, Europako txapelketa bat irabazi duen talde kroaziar bakarra izanik. 2012ko abenduko UEFAren koefizientearen arabera Europako taldeen zerrendan 75.a zen.
Kroazian erabat nagusi da, Liga eta Kopa titulu gehien irabazi dituen taldea delarik. 2006 eta 2016 arteko Ligak irabazi zituen, azken bi urteetan Liga eta Kopa batera. 2018an ere txapelketa biak eskuratu ditu.

## Uniformea

* 2018-2019 ||
* 2019-2020 ||
* 2020-2021 ||
* 2021-2022 ||
* 2022-2023 ||

## Palmaresa
### Kroazian: 49

* Liga (25): 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022, 2023, 2024.
* Kopa (17): 1994, 1996, 1997, 1998, 2001, 2002, 2004, 2007, 2008, 2009, 2011, 2012, 2015, 2016, 2018, 2021, 2024.
* Superkopa (7): 2002, 2003, 2006, 2010, 2013, 2019, 2022.

### Jugoslavian: 18

* Jugoslaviako Erresuman (1923-1940):
** Građanski Zagreb taldeak 5 Liga: 1923, 1926, 1928, 1937, 1940
** Concordia Zagreb taldeak 2 Liga: 1930, 1932
** HAŠK Zagreb taldeak Liga bat: 1938
* Jugoslavian (1945-1991):
** Liga (4): 1948, 1954, 1958 eta 1982
** Kopa (7): 1951, 1960, 1963, 1965, 1969, 1980 eta 1983

### Nazio artean: 2
#### Europako Errekopa

* final erdiak 1961ean.

#### Ferietako Kopa

* Txapelduna (1): 1966
* Finalista (1): 1963

#### Balkandarren Kopa

* Txapelduna (1): 1976

## Jokalari famatuak

* Davor Šuker
* Igor Cvitanović Errealeko futbolaria izandakoa

## Kanpo estekak

* Datuak: Q172803
* Multimedia: NK Dinamo Zagreb / Q172803
# GNAT Modified General Public License

GNAT Modified General Public License (Modified GPL, MGPL) GPL lizentziaren aldaera bat da, Ada programazio lengoaiarentzako egokituta, alegia. Aldaketa honek, liburutegi bat GPL ez den aplikazio batetatik erabiltzea ahalbidetzen du.
GNAT konpilatzailea erabiliz, fitxategi bat MGPL lizentziapean dagoela adierazi daiteke hurrengo agindu hau gehituz:
pragma License (Modified_GPL);

## Kanpo estekak

* Datuak: Q1486114
# GMA Network

GMA Network, Inc. edo GMA, Filipinetako hedabide-enpresa bat da, egoitza nagusia Quezon Hirian. 1950ean sortu zuen Robert Stewartek.
Konpainiak hainbat irrati eta telebista kate funtzionatzen ditu Filipinetan, besteak beste, GMA-7, GTV-27, Super Radyo DZBB 594 eta Barangay LS 97.1.

## Kanpo estekak

* (Ingelesez) GMA Network-en webgune ofiziala
* Datuak: Q15548065
* Multimedia: GMA Network, Inc. / Q15548065
# GN-z11 galaxia

GNz11 Hartz Handia konstelazioan dagoen desplazamendu handiko galaxia da. 2015eko aurkikuntza hurrengo urtean argitara eman zen Pascal Oeschek eta Gabriel Brammerrek zuzendutako eta sinatutako artikulu batean. Bere garaian inoiz aurkitutako galaxiarik urrunena zela esaten zen, 2022an HD1 aurkitu arte. Urte batzuetan, beraz, GNz11 galaxia izan zen ezagutzen zen galaxiarik zaharrena eta urrunena.

## Erreferentziak

* ↑ Lira, Nicolás; Iono, Daisuke; Oliver, Amy c.; Ferreira, Bárbara. (7 April 2022). «Astronomers Detect Most Distant Galaxy Candidate Yet» Atacama Large Millimeter Array.

## Kanpo estekak

* Datuak: Q23000947
* Multimedia: GN-z11 / Q23000947
# GNOME Bideoak

GNOME Bideoak, lehenago Totem izenez ezagutzen zena, multimedia-erreproduzitzaile bat da, audio eta bideoak erreproduzitzeko, GNOME ordenagailuko mahaigaineko ingurunearentzat. GNOME Bideoak, Totemek, Clutter eta GTK + tresnak erabiltzen ditu. Ofizialki GNOMEn sartzen zen 2.10 bertsiotik hasita (2005eko martxoan argitaratu zen bertsiotik), baina de facto lehenago ere GNOMEren ingurune gehienetan sartu zen. Totemek GStreamer esparrua erabiltzen du erreproduzitzeko 2.27.1 bertsiora arte. Bestalde, Xine liburutegiak GStreamer erabiltzeko konfigura daiteke.
GNOME Bideoak GNU Lizentzia Publiko Orokorraren baldintzak betetzen dituen software librea eta irekia da.

## Ezaugarriak

Duela gutxi arte Totem-en bi bertsio zeuden, baina aldea ez zen erabiltzaile-interfazearen mailan ikusten. Horietako bat GStreamer-en oinarrituta zegoen, hau da, plugin-en oinarritutako multimedia esparrua zen. Bertsio honek aukera handiagoak eskaintzen zituen eta euskarri formatu ugari eskaintzen zituen. Bestea, xine-n oinarrituta zegoen, hau da, ohiko multimedia liburutegian. Garai hartan DVDak erreproduzitzeko laguntza hobea zifratu zen, DVD nabigaziorako laguntza eta GStreamer bertsioak ezin zituen fitxategi batzuk erreproduzitu. GStreamer-en egindako hobekuntzak zirela-eta, enkriptatutako DVDak erreproduzitzeko gaitasuna zela-eta, Totem garapen taldeak xine horrentzat laguntza eskaintzen zuen.
Totem oso lotuta dago GNOME mahaigaineko ingurunearekin eta haren fitxategi kudeatzailearekin, GNOME fitxategiekin. Honek bideo-fitxategien miniatura sortzen ditu GNOME fitxategietan nabigatzen baduzu eta Netscape-rekin bateragarriak diren arakatzaileentzako bideo-pluginak sortzen ditu (adibidez. Firefox eta GNOME Web nabigatzaileekin).
GStreamer-ek garatutako plugin ugariri esker, Totem komunikabideen formatu nagusi guztiak erreproduzitzeko gai da, irekiak nahiz jabeak direnak. Erreprodukzio zerrenden formatu ugari ere onartzen ditu, besteak beste, SHOUTcast, M3U, XML Partekatutako Erreprodukzio Erreprodukzio-zerrenden formatua (XSPF), SMIL, Windows Media Player erreprodukzio zerrendak eta RealAudio erreprodukzio zerrendak. Erreprodukzio-zerrendak erraz kudeatu daitezke arrastatu eta jaregiteko aginduak erabiliz.
Urtetan erreprodizitzailea Totem bezala ezagutzen zen. 3.5.90 bertsioaren bertsioarekin izenak aldatu zen arte, GNOME Videos-etara, hau da GNOME Bideoetara. Dena den, 'Totem' izena mantendu egin zen "de facto", ohituragatik eta laburragoa zelako. Gainera exekutagarriak Totem izena erabiltzen du, Debian-en duen paketeak bezala.

### Bideoaren azelerazioa

GNOME Bideoak deskargatu daitezkeen bideoak dekodetzeko aukerak SIP blokeetan PureVideo, UVD, QuickSync Video, TI Ducati interfazeen bidez, adibidez, hauek dira: VDPAU, VAAPI, Distribuc Codec Engine edo DXVA atzeko planoaren araberakoa da erabat. Ikus GStreamer edo Xine laguntza gehiago behar izanez gero.

## Ikus, gainera

* Parole Media Player - GStreamer-en oinarritutako beste erreproduzitzaile bat, arina eta antzeko erabiltzaile interfazea du GNOME Bideoak zaharraren antzekoa.

## Kanpo estekak

* Datuak: Q1131577
* Multimedia: GNOME Videos / Q1131577
# Garos

Garos (okzitanieraz Garòs) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q781180
* Multimedia: Garos / Q781180
# Garoña

    Artikulu hau herriari buruzkoa da; beste esanahietarako, ikus «Garoña (argipena)».
Garoña Valle de Tobalinako herri bat da, Burgosko probintziakoa. Obarenes mendietan dago, eta toponimoa jada 967ko agirietan agertu zen.

## Kanpo estekak

* Datuak: Q12175428
# Garota de Ipanema

Garota de Ipanema ("Ipanemako neska") brasildar bossa nova-jazz abestia da, 1960ko hamarkadan mundu osoan ezaguna izan zena. 1962an ondu zuten, Antônio Carlos Jobimek (musika) eta Vinicius de Moraesek (hitzak). 1963ko martxoaren 19an grabatu zuten abestia Stan Getz eta João Gilberto musikariek, mundu guztian ezagun eginez.
Hainbat film eta telebista saiotan agertu da, Rio de Janeiroko klixe baten moduan. The Beatlesen Yesterdayren ondoren, pop abestirik grabatuena da.
Hasieran, Menina que Passa izendatua, hitzen musa Heloísa Pinheiro izan zen, artean Ipanemako Montenegro kalean bizi zen 17 urteko neskatoa zena. Abestiak beste hasiera bat zuen jatorriz, baina egileek aldatu egin zituzten lehendabiziko bertsoak, Ipanemako gazte hartk eragiten ziena hobeto adierazten zutelakoan. Azken bertsio hau da ezagun egin dena:
       Olha que coisa mais linda, mais cheia de graçaÉ ela a menina que vem e que passaNum doce balanço caminho do mar. Moça do corpo dourado, do sol de IpanemaO seu balançado é mais que um poemaé a coisa mais linda que eu já vi passar.

## Erreferentziak

* ↑ «The Elusive Girl From Ipanema» The Wall Street Journal.
* ↑ Jobim, Tom. (1962). «Garota de Ipanema» All of Tom's Music.

## Kanpo estekak

* Datuak: Q830576
* Multimedia: The Girl from Ipanema / Q830576
# Garoña (argipena)

Garoña izenak hainbat adiera ditu:
* Garoñako zentral nuklearra, Burgosko (Espainia) Santa María de Garoña herrian dagoen zentral nuklearra, Euskal Herriko mendebaldeko mugetatik hurbil kokatua.
* Garoña, Burgosko (Espainia) Valle de Tobalina udalerriko herri bat.
* Santa María de Garoña, Burgosko (Espainia) Valle de Tobalina udalerriko herri bat.
# Garphyttan Parke Nazionala

Garphyttan Parke Nazionala (suedieraz: Garphyttans nationalpark), Suediako parke nazional bat da, Örebroko konderrian dagoena.

## Historia

Örebro hiritik gertu dagoen Parke Nazional txikia da, 1'11 km²-ko hedadura baino ez baitu. 1857an babestu zuten eta 1909an Parke Nazional izendatu.

## Parkea

Parkea nekazal eremu batean kokaturik dago. Baso eta zelaiek estaltzen dute parkea baina bereziki garrantzia hartzen dute goroldioek eta lore bereziek, horretarako eratu zen parkea.

## Kanpo estekak

* Webgune ofiziala
* Datuak: Q761227
* Multimedia: Garphyttan National Park / Q761227
# Fairfield (Liverpool)

Fairfield, Ingalaterrako Liverpool hirian dagoen auzo bat da, Merseyside konderrian.
* Datuak: Q5430214
* Multimedia: Fairfield, Liverpool / Q5430214
# Fairfield (Iowa)

Fairfield Iowako hiri bat da. Jefferson konderrian kokatua dago. 2010ean 9.464 biztanle zituen, 16,22 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q1913937
* Multimedia: Fairfield, Iowa / Q1913937
# Fairfield (Maine)

Fairfield Ameriketako Estatu Batuetako erroldak esleitutako leku bat da. Somerset konderrian dago, Maine estatuan. 2.616 biztanle ditu, 4,740192 kilometro koadroko azaleran banatuta.

## Ikus, gainera

* Somerset konderria (Maine)

## Kanpo estekak

* Datuak: Q3888832
# Fairfield (Oklahoma)

Fairfield Ameriketako Estatu Batuetako erroldak esleitutako leku bat da. Adair konderrian dago, Oklahoma estatuan. 626 biztanle ditu, 12,9 kilometro koadroko azaleran banatuta.

## Ikus, gainera

* Adair konderria

## Kanpo estekak

* Datuak: Q1871982
# Fairfield (Kentucky)

Fairfield Kentuckyko hiri bat da. Nelson konderrian kokatua dago. 2010ean 113 biztanle zituen, 0,74 kilometro koadrotan banatuta.

## Ikus, gainera

* Nelson konderria

## Kanpo estekak

* Datuak: Q938007
* Multimedia: Fairfield, Kentucky / Q938007
# Fairfield (Montana)

Fairfield Montanako herri bat da. Teton konderrian kokatua dago. 2010ean 708 biztanle zituen, 0,81 kilometro koadrotan banatuta.

## Ikus, gainera

* Teton konderria

## Kanpo estekak

* Datuak: Q965460
# Fairfield (Nebraska)

Fairfield Nebraskako hiri bat da. Clay konderrian kokatua dago. 2010ean 387 biztanle zituen, 1,87 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q1842438
* Multimedia: Fairfield, Nebraska / Q1842438
# Fairfield (New York)

Fairfield Ameriketako Estatu Batuetako inkorporatutako herri bat da. Herkimer konderrian kokatuta dago, New York estatuan. 1.475 biztanle ditu, 41,46 kilometro koadroko azaleran banatuta.

## Ikus, gainera

* Herkimer konderrian

## Kanpo estekak

* Datuak: Q3708230
# Fairfield (Ohio)

Fairfield Ohioko hiri bat da. Butler konderrian kokatua dago. 2010ean 42.510 biztanle zituen, 54,23 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q1002506
* Multimedia: Fairfield, Ohio / Q1002506
# Fairfield (Kalifornia)

Fairfield Kaliforniako hiri bat da. Solano konderrian kokatua dago. 2010ean 105.321 biztanle zituen, 96,8 kilometro koadrotan banatuta.

## Ikus, gainera

* Solano konderria

## Kanpo estekak

* Datuak: Q323432
* Multimedia: Fairfield, California / Q323432
# Fell's Point (Baltimore)

Fell's Point, AEBetako Baltimore hiriko kostaldeko auzo bat da, Maryland estatuan. 1763an Baltimore badiaren iparraldeko kostaldean sortua izan zen, Patapsco ibaiaren bokalaren iparraldean.
Gaur egun aisialdi eremua da, bertan zaharkin, musika eta beste hainbat motako saltokiak daude, bai eta kafetegiak, tabernak ere.
Historikoki europar etorkin komunitateen bizilekua ere izan da, nagusiki irlandarrak, alemaniarrak, juduak, poloniarrak eta Ekialdeko Europako herrialdeetako al, tartean ukrainiarrak, errusiarrak, txekiarrak eta eslovakiarrak.
* Datuak: Q764664
* Multimedia: Fell's Point, Baltimore / Q764664
# Fell (Renania-Palatinatua)

Fell Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 2.453 biztanle zituen 15,73 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q659890
* Multimedia: Fell (Mosel) / Q659890
# Felizburgo

Felizburgo Brasilgo udalerri bat da, Minas Gerais estatuan kokatua. 6.489 biztanle ditu 596,215 km²ko eremuan.

## Ikus, gainera

* Minas Gerais

## Kanpo estekak

* Datuak: Q1758460
* Multimedia: Felisburgo / Q1758460
# Felizia Roucykoa

Felizia Roucykoa (Barbastro, 1050 – Bartzelona, 1094) Aragoi eta Iruñeko erregina ezkontidea izan zen.
Roucyko kondea zen Hilduinoren alaba, 1074an Antso V.a Nafarroakoa ezkondu zuen. Felizia Antsoren bigarren emaztea zen eta hiru seme izan zituzten Fernando Nafarroakoa, Alfontso I.a eta Ramiro II.a. Azken biak Aragoi eta Iruñeko erregeak izan ziren Piarres bere anaia, lehenengo ezkontzaren semea, ondorengorik gabe hil zenean.

## Genealogia

Zuhaitz genealogikoa :
Fernando Santxitz
Hilduin III, Count of Montdidier
Hilduin IV of Montdidier
Felizia Roucykoa
Alfontso I.a Nafarroakoa
Ebles I of Roucy
Adela Roucykoa
Ramiro II.a Aragoikoa
Petronila Aragoikoa
Beatrix de Hainaut :

## Erreferentziak

* ↑ Euskaltzaindia. (PDF) 192. arauaː Iruñeko eta Nafarroako Erresumako errege-erreginen izenak. .
* ↑ Segura Graíño, Cristina. (1998). Diccionario de mujeres en la historia. Madril: Espasa Calpe ISBN 84-239-8631-4..
* ↑ Lapeña Paúl, Ana Isabel. (2004). Sancho Ramírez, rey de Aragón (¿1064?–1094) y rey de Navarra (1076–1094). Gijón: Trea, 52-61 or. ISBN 84-9704-123-2..
* ↑ Lema Pueyo, José Ángel. (2008). Alfonso I el Batallador, rey de Aragón y Pamplona (1104-1134). Gijon: Trea, 38 or..

## Kanpo estekak

* Datuak: Q2750456
* Multimedia: Felicia of Roucy / Q2750456
# Fell poni

Fell ponia, (ingelesez Fell pony), Ingalaterrako bertako zaldi arraza bat da. Jatorriz Ingalaterrako ipar aldekoa izanik, gaur egun Cumbriako Cumberland eta Westmorland-en zein Northumberland-en hedatzen da bereziki. Britainiar uhartetako mendi eta eremuetako ponien arraza multzoan kokatzen da. Bere ezaugarri eta tamainagatik ponien sailkapen taldean kokatzen da era berean.
Jatorriz mendiko baserrietako abere izan zen, izenaren etimologian aipatzen denez, Fell hitza mendia baita. Arraza oso lotuta dago gertuko Dales poniarekin, baina txikiagoa da eta poni ezaugarri gehiago dauka azken hau baino. Poni hauek sendoak dira, agilak eta urrats segurua dute leku malkartsuetan. Arraza nahiko ezaguna da eta oso zabaldurik dago Bretainia Handian. Zela zaldi zein gurdi zaldi bezala erabilia izan da.

## Arrazaren historia

Antza Fell poniak Britaniar uhartetan Burdin Aroan oso zalbadurik zeuden ponien aspaldiko arrazen ondorengo zuzenak dira. Fell ponia orain galdurik dagoen Galloway poniaren antzeko arbasoak zituen, baita Dales poniarekin. Bere jatorria Eskozia eta Ingalaterraren arteko mugan kokatzen dute, erromatarrak eskualde haietara heldu baino lehen. Hala ere Fell Poniaren Elkarteak ez du baztertzen garai zaharretan poni hauen arbasoak erromatarrek ekarritako zaldiekin nahastea.

## Arrazaren ezaugarriak

* Tamaina. Fell poniak 137 eta 142 cm artean kokatzen dira, altuera soin gurutzera hartuta.

## Erreferentziak

* ↑ http://www.fellponysociety.org/about_breed.htm

## Kanpo estekak

(Ingelesez) Fell Poniaren Elkarteko WEB-a
* Datuak: Q946221
* Multimedia: Fell pony / Q946221
# Fellbach

Fellbach Alemaniako hiri-udalerri bat da, Baden-Württemberg estatuan. Azken zentsuaren arabera biztanle zituen, kilometro koadroko azaleran.
# Felizzano

Felizzano Italiako udalerri bat da. Alessandriako probintzian kokatuta dago, Piemonte eskualdean. 2.106 biztanle ditu, 25,01 kilometro koadroko azaleran banatuta.

## Mugakideak

Felizzanok honako udalerri hauekin egiten du muga:
Fubine Quattordio Solero Altavilla Monferrato Masio Oviglio Alessandria Quargnento Viarigi

## Kanpo estekak

* Datuak: Q17355
* Multimedia: Felizzano / Q17355
# Feliński

Feliński (Polonieraz: Kuc Feliński, Felingo soit poni, abrégé) Poloniako bertako zaldi arraza moderno bat da. Hipikarako sortutako poni mota izanik. Beraz ponien sailkapen taldean sartzen da.
Arrazaren oinarrian Biłgoraj zaldien hautapen bat dago.
Lublinen sortu zuten arraza, bertako Lublingo Bizitzaren Zientzien Unibertsitatearen lanaren esker. Unibertsitateak esperimentazioa egiteko daukan etxaldean sortu zuten hain zuzen.

## Erreferentziak

* ↑ (Polonieraz) (Ingelesez) Poloniako Zaldi Arrazen Elkartearen web-orrialdea

## Kanpo estekak
### Bideoak

* Arrazari buruzko bideoa.
* Datuak: Q11750693
* Multimedia: Kuc felinski / Q11750693
# Felizitas Kartagokoa

Felizitas Kartagokoa edo Santa Felizitas kristauentzat, martiri eta santu kristaua da, 3. mendearen hasieran hila Kartagon. Esklaboa zen Felizitas, Perpetua bere jabe zenarekin batera hartu zuten preso, eta biak kristau izateagatik kondenatu zituzten hiltzera. Hortaz Perpetua eta Felizitas santuen ospakizun eta izendapen bikoitzaren pean da ezaguna santutegian.

## Martiritza

Felizitas ezkondua zen eta haurdun zegoen Kartagoko kristauen kontrako sarekada batean harrapatu zutenean. Haurdun zeudenak ezin zirelarik kondenatu hiltzera, haren epaia atzeratu nahi izan zuen epaileak.
Kontatzen du auzia Joakin Lizarragak bere Sanduen bizitzetan:
| « | Legearen konforme au nai zue Juezak deteniarazi erdi zeien arteo; baña berak, ta Martir lagunek nai lukete guziek bateo bukatu martirioan. Ala orazioan paraturik guziek eskatu ziote Jangoikoai, egin zezan Felizitas ere aieki bateo izan zeien koronatua martirios. Aditu zitue Jangoikoak, eta Felizitas erdi ze zorzigarren ilabetean: eta nola samiñ erruen kasos kejatzen baize, erran zio karzelzaiak, orai ala kejatzen delaik, zer izanen da, pasarazten diotelaik tormentuak eta eriotzea? Errespondatu zue, orai ni naiz pasatzen dudana, baña orduan Kristo izanen da pasatuko duena enebaitan: errateko, emanen ziola grazia bear adiña. | » |
| Joakin Lizarraga, 1793. ||
Hau da, Jainkoari otoitz egin ondoren, Felizitas garaiz aurretik erditu zen, haurra bizirik geratu zen Kartagon, eta berak beste kristauekin batera ezagutu zuen martiritza.

## Erreferentziak

* ↑ «Santas Felicidad y Perpetua (año 203)» ACI Prensa (Noiz kontsultatua: 2020-12-13).
* ↑ «Joakin Lizarraga: Sanduen bizitzak» klasikoak.armiarma.eus (Noiz kontsultatua: 2020-12-13).
* Datuak: Q11697793
# Gaukönigshofen

Gaukönigshofen Alemaniako udalerria da. Bavaria estatuan kokatuta dago, [[Würzburg (barrutia)|Würzburg]] barrutian. 2014an 2.519 biztanle zituen 31,99 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q527345
* Multimedia: Gaukönigshofen / Q527345
# Gauja

Gauja (estonieraz: Koiva jõgi, alemanez: Livländische Aa) 452 kilometroko ibaia da, Letonia zeharkatzen duena.
Cēsis hiriburutik gertu sortzen da. Hogei kilometroz, Estoniarekin muga egiten du. Bere ibilbidearen bosten bat Gaujako Parke Nazionala izendatu zuten. XIII. mendean livoniar eta langaliarren arteko muga eratzen zuen.

## Kanpo estekak

* Datuak: Q207928
* Multimedia: Gauja / Q207928
# Galaxiaz kanpoko astronomia

Esne Bidetik kanpora dauden objektuen azterketari galaxiaz kanpoko astronomia deitzen zaio.
Galaxiaz kanpoko astronomia Edwin Hubble astronomialariak Andromedaren nebulosan Zefeidak aurkitu zituenean jaio zen. Esandako aurkikuntza gauzatu zuenean, gorputz hauek gurekiko zuten distantziarengatik gure galaxiatik kanpo egon behar zutela adierazi eta frogatu zuen, gainera, Esne Bidearekin alderatu zitekeen edo agian, handiagoa izan zitekeen galaxia batean zeudela esan zuen.
Beranduago, galaxiak elkarrekiko isolatuta ez daudela jakin zen, aipatutako izar-multzoek tamaina desberdineko taldeak osatzen zituztela aurkitu zen. Horretaz gain, gaur egun badakigu unibertsoak egitura hierarkiko bat jarratitzen duela, hau da, egitura txikiek egitura handiagoak osatzen dituztela.

## Ikus, gainera

* Argizagi
* Galaxia
* Unibertsoaren egitura eskala handian
* Astronomia eta haren historia

## Kanpo estekak

* Datuak: Q502038
# Galway Hooker

Galway hooker delakoa (irlanderaz húicéir edota Húicéirí na Gaillimhe) Irlandako mendebaldeko kostaldean dagoen Galwayko badian arrantzaleek erabili ohi zituzten usadiozko txalupak dira. Txalupa hauek bertako itsaso nahasian nabigatzeko eginak zeuden. Ohitura legez, kroskoa beltza zuten, aldiz bela edo haize-ohialak gorri kolorekoak.
Orain dela gutxi arte desagertzear zeuden, garai onetan Connemara eskualdea eta Mayoko konderriaren kostaldean, nahiz Aran uharteak eta Clareko konderriaren iparraldean dagoen The Burren eskualdearen arteko itsas bidaiak burutzeko erabiltzen zelarik. Hauetako txalupa onenak zohikatza leku batetik bestera garraiatzeko erabili ohi ziren.
Gaur egun berpizkunde bat bizi dute. Urtero Galwayko badian Cruinniú na mBád deritzon nabigazio jaialdia ospatu ohi da, bertan txalupa hauek Connemara eta Kinvara arteko ibilbidea burutzen dutelarik.

## Iruditegia

* Galway Hooker txalupa multzoa An Cheathrú Rua udalerriko Caladh Thaidhgudako itsas erregatan.

## Ikus gainera

* Currach

## Kanpo estekak

* Galwayko historiaren webgunea
* Galway Hooker Elkartea
* James Miles Galway Hooker Bilduma
* Datuak: Q380303
* Multimedia: Galway Hookers / Q380303
# Galway ardi

Galway ardia, Irlandako ardi arraza bat da. Jatorria Galway konderrian du, eta aldameneko Roscommon konderriko antzinagoko Roscommon ardian oinarritua da.
Mutur zuri nabarmena dute.
# Galzignano Terme

Galzignano Terme Italiako udalerri bat da. Paduako probintzian kokatuta dago, Veneto eskualdean. 4.288 biztanle ditu, 18,2 kilometro koadroko azaleran banatuta.

## Mugakideak

Galzignano Termek honako udalerri hauekin egiten du muga:
Arquà Petrarca Battaglia Terme Monselice Teolo Torreglia Baone Cinto Euganeo Montegrotto Terme Vo

## Kanpo estekak

* Datuak: Q34447
* Multimedia: Galzignano Terme / Q34447
# Galzetaburuko lepoa

Galzetaburuko lepoa 263 metroko altuera duen mendatea da, RD-933en bidez Donapaleu eta Donibane Garazi udalerriak batzen dituena. Berez Gamarte udalerriaren goialdean dago.
Pagaburu (543 m.) ipar-mendebaldean eta Orgamendi (649 m.) hego-ekialdean ditu. Errobi eta Biduzeko haranak bereizten ditu. Geologikoki, lepoa Goi Kretazikoko flyschen eta Eozenoko hareharrien mugan dago.

## Toponimoa

Cassiniren mapan Gaztelaburta izena zuen eta IGNan Galtzetaburua. Antzinako Ab Asturica Burdigalam errepideak bertatik pasa zen.

## Erreferentziak

* ↑ Louis de Buffières; Jean-Michel Desbordes. (2006). De la voie romaine au chemin de Saint-Jacques : le franchissement du port de Cize. Eusko Ikaskuntza ISBN 2-910023-80-X..

## Kanpo estekak

* Datuak: Q110927802
# Galway Sportsgrounds

Galway Sportsgrounds, baita The Sportsground eta Galway Greyhound Stadium izenez ezaguna ere, Irlandako Galway hirian dagoen erabilera anitzeko kirol estadio bat da. Connacht Rugby errugbi taldearen jokaleku eta egoitza da.
1927an eraikia izan zen eta 8.129 ikusleentzako edukiera du.

## Kanpo estekak

* Datuak: Q1619101
* Multimedia: Galway Sportsgrounds / Q1619101